২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
উত্তর ও দক্ষিণ কোরিয়া সংকট ২০১৭-২০১৮
১২) হাইড্রোজেন বোমের পরীক্ষা চালায়: সকল প্রকার আন্তর্জাতিক চাপ উপেক্ষা করে ৩ সেপ্টেম্বর ২০১৭ উত্তর কোরীয়া এ যাবত কালের সবচেয়ে বড় পারমাণবিক পরীক্ষা চালায় যা তাদের ষষ্ঠ পারমানবিক পরীক্ষা। রাষ্ট্রপতি কিম জং উনের নির্দেশে পরিচালিত এ পরিক্ষাটিকে সফল বলে আখ্যা দিয়েছে দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সি। ডোনাল্ড ট্রাম্প যুক্তরাষ্ট্রের রাষ্ট্রপতি হিসেবে দায়িত্ব নেওয়ার পর এটাই উত্তর কোরীয়ার প্রথম পারমাণবিক পরীক্ষা। বি বি সি এর মতে এটি একটি হাইড্রোজেন বোমের পরীক্ষা ছিল যা কোরীয়ান সেন্ট্রাল নিউজ এজেন্সি নিশ্চিত করেছে। যুক্তরাষ্ট্রের ভূতাত্ত্বিক জরিপ সংস্থার মতে এ পরীক্ষা ফলে ৬.৩ মাত্রার ভূকম্পন অনুভূত হয়েছে যার সৃষ্টি ছিল মাটির ২৩ কিলোমিটার গভীরে। চীন বলেছে তারা এই পরিক্ষার পর ৪.৬ মাত্রার আরোএকটি ভূকম্পন শনাক্ত করেছে।